На основу члана 3. Закона о избору народних посланика ("Сл. гласник РС", број 14/22), члана 14. Закона о јединственом бирачком списку ("Сл. гласник РС", број 104/2009 и 99/2011) и Одлуке о расписивању избора за народне посланике ("Сл. гласник РС", број 22/22), даје се

**О Б А В Е Ш Т Е Њ Е**

 Поводом расписаних избора за народне посланике који ће се одржати 3. априла 2022. године, обавештавају се грађани који имају пребивалиште и боравиште на територији града Београда, да могу извршити увид у бирачки списак за подручје градске општине Младеновац и по потреби покренути поступак за упис, брисање, измену, допуну или исправку у списку.

 Увид у бирачки списак за подручје градске општине Младеновац грађани могу извршити у просторијама Управе градске општине Младеновац, у улици Јанка Катица бр. 6, канцеларијe број 10 и 12, сваког радног дана у периоду од 7,30 до 18,00 часова и суботом и недељом у периоду од 9,00 до 14, 00 часова.

 Заинтересовани грађани дужни су да приликом провере код себе имају важећу личну карту, а лица која имају боравиште и потврду о пријави боравка.

 Захтев за упис, брисање, измену или исправку у бирачком списку предаје се Одељењу за општу управу Управе градске општине Младеновац, у улици Јанка Катица бр. 6, канцеларије број 10 и 12.

 Захтев се подноси најкасније до 18. марта 2022. године у 24,00 часа.

 По истеку овог рока, захтев за упис, брисање, измену, допуну или исправку, предаје се Министарству надлежном за послове управе, од 19. до 28. марта 2022. године, у 24,00 часа.

 Ово обавештење је објављено и на званичној интернет страници Градске општине Младеновац www.mladenovac.gov.rs.

**УПРАВА ГРАДСКЕ ОПШТИНЕ МЛАДЕНОВАЦ**

Број: III-08-208-2-52/2022, 16.2.2022. године

 Начелник

 Мирјана Симовић с.р.